OpenLLM-France/wikimedia huggingface dataset:
# Vitamin X

Vitamin X (abreviat VX) és un grup holandès de música hardcore punk d'Amsterdam que es va formar l'any 1997. El seu so es caracteritza per una barreja de hardcore i thrashcore, amb cançons curtes, veloços solos de guitarra i lletres cridades. Els seus membres són straight edge.

## Trajectòria

Són coneguts per compondre lletres sociopolítiques enginyoses i per les seves actuacions enèrgiques. El grup ha enregistrat àlbums en diversos segells discogràfics internacionals com Havoc Records. La banda ha realitzat múltiples gires per Amèrica, Europa, Japó, Austràlia, Indonèsia, Filipines, i Rússia. Els anys 2001 i 2004 van tocar al CBGB de Nova York davant d'una multitud. El 2006, després d'un aldarull fora de l'estudi de MTV al Brasil, el grup va trencar els seus instruments.
El seu disc de 2008 Full Scale Assault va ser enregistrat a l'estudi Electrical Audio de Chicago pel músic Steve Albini, enginyer de so famós per enregistrar a bandes com Pixies, Nirvana, Iggy Pop, The Stooges i Berri Txarrak. Va comptar amb la participació del cantant de Negative Approach, John Brannon, i el disseny artístic de John Baizley de Baroness. El disc fou aclamat per la crítica de publicacions com Metall Maniacs, Maximumrocknroll, Profane Existence, Suburban Voice, Exclaim!, considerant-lo un dels millors discs hardcore de l'any.
El 2012 van publicar l'àlbum About to Crack, també enregistrat per Steve Albini i les il·lustracions de John Baizley.
A més, girant arreu del món han tocat per més de 10.000 persones en alguns dels festivals de música heavy més importants. Han estat al Fluff Fest diverses vegades, així com a l'Obscene Extreme, el Resist to Exist i d'altres. El 2012 van tocar al Hellfest compartint cartell amb Ozzy Osbourne, Megadeth, GBH, Discharge i Refused.

## Discografia

Àlbums d'estudi
* 2000 See Thru Their Lies
* 2002 Down The Drain
* 2004 Bad Trip
* 2008 Full Scale Assault
* 2012 About To Crack
* 2018 Age Of Paranoia
EP
* 1998 Straight Edge Crew
* 1999 Once Upon a Time...
* 2001 We Came Here For Fun
* 2001 People That Bleed
* 2003 split 7" with Blind Society (King Friday)
* 2003 Random Violence (Japanese tour CD, Good Luck)
* 2005 Rip It Out (Havoc)

## Membres

* Marko Korac - veu
* Marc Emmerik - guitarra i lletrista
* Alex Koutsman - baix
* Danny - bateria

### Membres anteriors

* Wimmy "Zero" Koster - bateria
* Paolo G. - bateria
* Boka (Ratos De Porao) - bateria
* Johan X - bateria
* Wolfi - bateria
* Eric 'Sunk' Ankersmit - guitarra

## Referències

* ↑ «CBGB Show Archive». Arxivat de l'original el 2010-01-29. [Consulta: 31 maig 2018].
* ↑ «Profane Existence Magazine - Interview». Arxivat de l'original el 2010-07-05. [Consulta: 31 maig 2018].
* ↑ Exclaim! review
* ↑ «Vitamin X». Discogs. [Consulta: 7 febrer 2019].

## Enllaços externs

* Vitamin X a Bandcamp
# Tu Wei-ming

Tu Wei-ming (en xinès : 杜維明; en xinès simplificat: 杜维明; en pinyin: Dù Wéimíng) és un filòsof i historiador xinès nascut el 1940. Tu és professor a la Universitat Harvard i un dels pilars del neoconfucianisme.
Tu Weiming va néixer a Kunming, Xina, i va estudiar a la Universitat de Tunghai i es va doctorar en Història i Llengües de l'Àsia Oriental a la Universitat Harvard. Posteriorment ha treballat com a professor d'història i filosofia xinesa en les universitats de Princeton, Berkeley i Harvard (des del 1981) on va esdevindre director de l'Institut de Harvard-Yenching entre 1996 i 2008. Ha donat conferències a la Universitat de Pequín, Universitat Nacional de Taiwan, Universitat xinesa de Hong Kong i a la Universitat de París. Ha publicat diversos llibres, com ara "El pensament neo-confucianista: la juventud de Wang Yang-ming", "La importància i la banalització, La humanitat i la cultura" i "El pensament confucianista: la individualitat com a transformació creativa" (títols originals en anglès: Neo-Confucian Thought: Wang Yang-ming's Youth; Centrality and Commonality, Humanity and Cultivation; and Confucian Thought: Selfhood as Creative Transformation)
Membre del Comitè sobre l'Estudi de la Religió a Harvard, professor del comitè de reestructuració de Sínica Acadèmica de l'Institut de Literatura i Filosofia xinesa i amb un lloc a l'American Academy of Arts and Sciences, el professor Tu Wei-ming interpreta actualment l'ètica confucianista com recurs espiritual per a la comunitat global emergent.
Ha participat en les conferències del Mind and Life Institute, que facilita les trobades entre la ciència i el budisme.

## Enllaços externs

* Breu biografia de Tu Wei-ming Arxivat 2007-12-15 a Wayback Machine. (anglès)

## Notes i referències

* ↑ «Conferència Mind and Life 1997». Arxivat de l'original el 2010-06-13. [Consulta: 31 maig 2013].
# Saint Paul (Minnesota)

Saint Paul és la capital de l'estat de Minnesota, als Estats Units. Segons el cens de l'any 2000 tenia 287.151 habitants, i era la segona ciutat més poblada de Minnesota. Saint Paul limita amb Minneapolis. Entre els anys 1849 i 1858 va ser la capital del Territori de Minnesota.

## Personatges il·lustres

* Francis Scott Fitzgerald, escriptor
* Josh Hartnett, actor
* Manuel Lagos, futbolista.
* Melvin Calvin (1911-1997) químic, Premi Nobel de Química de 1961.
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Ana Gertrudis de Urrutia Gachitorena

Ana Gertrudis de Urrutia Garchitorena (Cadis, 1812 – 5 de novembre de 1850) és una pintora del segle xix que va arribar a ser Acadèmica de mèrit, nomenament que se li va donar el 9 de desembre de 1846.
Filla de Tomás de Urrutia i d'Ana Garchitorena, i germana de Javier Urrutia, artista i literat gadità de fama en la seva època, que va dirigir l'educació pictòrica de la seva germana.
Com a pintora va destacar en el gènere històric i religiós. Les seves obres mostren un estil d'arrels neoclàssiques, amb certa influència de Murillo. Les seves obres presenten una bona estructura.
Va contreure matrimoni amb el també pintor Juan José de Urmeneta, que era professor de pintura i escultura i va arribar a exercir el càrrec de Director de l'Acadèmia gaditana de Belles arts.
Va realitzar un considerable nombre de pintures a l'oli que van ser objecte d'exposició pública a Cadis. D'entre la seva producció destaca el “Sant Gerónimo”, pintura d'escola holandesa, que la pintora va regalar a la Catedral Nova de Cadis; les pintures de “Santa Filomena” i “La Resurrecció de la carn”, que és conegut com El Judici, i que va ser exposat a Cadis en 1846. També són dignes d'esment les obres:
* L'estigmatització de Sant Francesc, també coneguda com a Visió de les nafres de Sant Francesc, executada en 1841 i que es troba en el Museu Catedralici de Cadis.
* Retrat de Don Joaquín Fonsdeviela, que va donar a l'Acadèmia l'any 1847, i que pot contemplar-se en el Museu provincial de Cadis.
El seu reconeixement era tal que l'Acadèmia Provincial de Belles arts de Cadis va col·locar un retrat de l'artista en el saló on es duien a terme les seves sessions i va ser esmentada i recordada per Adolfo Castro en el discurs pronunciat en 1851 en l'acte de distribució de premis als alumnes de l'escola.

## Referències

* ↑ MIL ARTISTAS ESPAÑOLAS, del s. X a 1950. PDF Arxivat 2013-06-13 a Wayback Machine. Consulta 23 de març del 2017
* 1 2 3 Galería biográfica de artistas españoles del siglo XIX. Manuel Ossorio Bernard. Impr. a cargo de Ramon Moreno, 1869. Pàg. 255 Google books Consulta 23 de març del 2017
* 1 2 3 Ana Gertrudis Urrutia Garchitorena. Auñamendi Eusko Entziklopedia. Bernardo Estornés Lasa Fondoa Consulta 23 de març del 2017
* 1 2 3 4 TESIS DOCTORAL Matilde Torres López LA MUJER EN LA DOCENCIA Y LA PRÁCTICA ARTÍSTICA EN ANDALUCÍA DURANTE EL SIGLO XIX. Dirigida por la Dra. Rosario Camacho Martínez UNIVERSIDAD DE MÁLAGA Facultad de Filosofía y Letras Departamento de Historia del Arte Málaga, 2007 PDF Consulta 23 de març del 2017
# Adenium

Adenium és un gènere de plantes amb flors dins la família de les apocinàcies de distribució africana i índica. Adenium obesum es cultiva com a planta d'interior en les regions temperades. S'han desenvolupat nombrosos híbrids. Les espècies d'Adenium són apreciades per les seves flors acolorides, però també pel seu inusual càudex gruixut. També es cultiven en forma de bonsai. Les varietats es propaguen per empelt o per esqueixos encara que en aquest cas no fan un càudex tan de pressa com les plantes multiplicades per llavors.
La saba d'Adenium boehmianum, A. multiflorum, i A. obesum contenen un glucòsid cardíac tòxic i es fan servir com verí de sageta al llarg del continent africà per tal de la caça major.

## Taxonomia

El gènere Adenium s'ha considerat que conté 12 espècies. Aquestes són considerades per altres taxonomistes com a subespècies o varietats. A finals del segle XX la classificació de Plazier reconeixia només 5 espècies. Les espècies inclouen:
* Adenium arabicum Balf.f. (Aràbia)
** Adenium Arabicum subsp. Thai Socotranum (Tailàndia)
* Adenium boehmianum Schinz (Namíbia, Angola)
* Adenium multiflorum Klotzsch. (de Zàmbia al sud)
* Adenium obesum (Forssk.) Roem. i Schult.
** Adenium obesum subsp. obesum (Mauritània i del Senegal al Sudan)
** Adenium obesum subsp. oleifolium (Sud-àfrica, Botswana)
** Adenium obesum subsp. socotranum (Socotra)
** Adenium obesum subsp. somalense (est d'Àfrica)
* Adenium swazicum Stapf (est de Sud-àfrica)
Abans s'incloïa Pachypodium namaquanum (Wyley ex Harv.) Welw. com A. namaquanum Wyley ex Harv.

## Referències

* ↑ Schmelzer, G.H.; A. Gurib-Fakim. Medicinal Plants. Plant Resources of Tropical Africa, 2008, p. 43–49. ISBN 9789057822049.
* 1 2 Stoffel Petrus Bester. «Adenium multiflorum Klotzsch». South African National Biodiversity Institute's plant information website, 01-06-2004. Arxivat de l'original el 2010-01-25. [Consulta: 9 maig 2012].
* 1 2 «GRIN Species Records of Adenium». Germplasm Resources Information Network. United States Department of Agriculture. Arxivat de l'original el 2015-09-24. [Consulta: 26 juny 2010].

## Enllaços externs

* Adenium discussion and pictures Arxivat 2012-05-10 a Wayback Machine.
# Sarrochita

La sarrochita és un mineral de la classe dels fosfats. Rep el nom del municipi italià de Sarroch, on es troba la seva localitat tipus.

## Característiques

La sarrochita és un fosfat de fórmula química [Ca₄(H₂O)$_{38}$][Mo₈P₂Fe$^{3+}$₃O$_{37}$(OH)]. Va ser aprovada com a espècie vàlida per l'Associació Mineralògica Internacional l'any 2022, i encara resta pendent de publicació. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 76204.

## Formació i jaciments

Va ser descoberta a Punta de Su Seinargiu, al municipi de Sarroch, dins la ciutat metropolitana de Càller (Sardenya, Itàlia), sent l'únic indret de tot el planeta on ha estat descrita aquesta espècie mineral.

## Referències

* ↑ «Sarrochite» (en anglès). Mindat. [Consulta: 5 octubre 2022].
# Ualabi boscà de Macleay

El ualabi boscà de Macleay (Dorcopsulus macleayi) és una espècie de marsupial de la família dels macropòdids. És endèmic de Papua Nova Guinea. El seu hàbitat natural són els boscos secs tropicals o subtropicals i es troba amenaçat per la pèrdua d'hàbitat.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 62. ISBN 0-801-88221-4. (anglès)
* ↑ Aplin, K.; Dickman, C.; Salas, L. Dorcopsulus macleayi. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Scott Nydam

Scott Nydam (Denver, 9 d'abril de 1977) fou un ciclista estatunidenc, professional des del 2007 fins al 2010.

## Palmarès

* 2008
** Classificació de la muntanya a la Volta a Califòrnia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Abarema alexandri

Abarema alexandri és una espècie de llegum del gènere Abarema de la família Fabaceae. És endèmica de Jamaica, on es pot trobar en boscos o en terrenys amb matolls sobre sòls calcaris.

## Referències

* ↑ Barneby & Grimes (1996), ILDIS (2005)

## Bibliografia

* Barneby, R.C. & Grimes, J.W. (1996): Silk Tree, Guanacaste, Monkey's Earring: A generic system for the synandrous Mimosaceae of the Americas. Part I. Abarema, Albizia, and Allies. Memoirs of the New York Botanical Garden 74(1): 1-292. ISBN 0-89327-395-3 (anglès)
* International Legume Database & Information Service (ILDIS) (2005): Genus Abarema (anglès)
# Santilly (Saona i Loira)

Santilly és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 138 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Maurice Blondeau | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 148 | 120 | 111 | 130 | 109 | 107 | 138 |
| A partir de 1990: Població sense dobles comptes |||||||
# Schlechter

Schlechter és el nom dels següents personatges:
* Carl Schlechter (1874 – 1918), jugador i teòric d'escacs austríac
* Lambert Schlechter (1941, Luxemburg), escriptor, filòsof i poeta luxemburguès resident a Eschweiler
Viccionari
# Torrecilla del Rebollar

Torrecilla del Rebollar és un municipi d'Aragó situat a la província de Terol i enquadrat a la comarca de Jiloca.
# Volta a Nuremberg

La Volta a Nuremberg (en alemany Rund um die Nürnberger Altstadt) era una competició ciclista alemanya d'un dia que es disputava al voltant de Nuremberg, a l'estat de Baviera. De 2005 a 2009 formà part de l'UCI Europa Tour.
De 1997 a 2010 també es va disputar la versió femenina, que va formar part de la Copa del Món de ciclisme femení.

## Palmarès masculí

| Any | Vencedor | Segon | Tercer |
| 1991 | Stephan Gottschling | | |
| 1992 | Bert Dietz | | |
| 1993 | Steffen Rein | | |
| 1994 | Andreas Walzer | | |
| 1995 | Fabio Baldato | Bo Hamburger | Klaus Diewald |
| 1996 | Jan Schaffrath | Olaf Ludwig | Matthew White |
| 1997 | Mikael Kyneb | Thomas Liese | Ivan Quaranta |
| 1998 | Jan Ullrich | Klaus Diewald | Thomas Liese |
| 1999 | Jens Zemke | Artur Babaitsev | Timo Scholz |
| 2000 | Raphael Schweda | Thomas Liese | Jan Schaffrath |
| 2001 | Olaf Pollack | Erik Zabel | Josef Lontscharitsch |
| 2002 | Erik Zabel | Olaf Pollack | Steffen Radochla |
| 2003 | Kai Hundertmarck | Robert Förster | Jochen Summer |
| 2004 | Sebastian Siedler | David Kopp | André Korff |
| 2005 | Ronny Scholz | Raffaele Ferrara | Jan Valach |
| 2006 | Gerald Ciolek | Tilo Schüler | Harald Morschet |
| 2007 | Fabian Wegmann | Olaf Pollack | Sven Krauss |
| 2008 | André Greipel | Jure Kocjan | Steffen Radochla |
| 2009 | Francesco Gavazzi | Felix Rinker | Nils Plötner |
| 2010 | Eric Baumann | David Jesse | Philipp Mamos |
| 2011 | Helmut Trettwer | Leif Lampater | Alexander Krieger |
| 2012 | Andreas Schillinger | Stefan Schäfer | Theo Reinhardt |

## Palmarès femení

| Any | Vencedora | Segona | Tercera |
| 1997 | Barbara Heeb | Vera Hohlfeld | Rikke Sandhöj-Olsen |
| 1998 | Barbara Heeb | Svetlana Guiguileva | Viola Paulitz-Müller |
| 1999 | Vera Hohlfeld | Kim Shirley | Mandy Hampel |
| 2000 | Regina Schleicher | Tanja Hennes-Schmidt | Jacinta Coleman |
| 2001 | Jenny Algelid | Hanka Kupfernagel | Regina Schleicher |
| 2002 | Jenny Algelid | Petra Rossner | Judith Arndt |
| 2003 | Diana Žiliūtė | Regina Schleicher | Arenda Grimberg |
| 2004 | Petra Rossner | Angela Brodtka | Oenone Wood |
| 2005 | Giorgia Bronzini | Rochelle Gilmore | Oenone Wood |
| 2006 | Regina Schleicher | Ina-Yoko Teutenberg | Giorgia Bronzini |
| 2007 | Marianne Vos | Ina-Yoko Teutenberg | Regina Schleicher |
| 2008 | Judith Arndt | Monica Holler | Kirsten Wild |
| 2009 | Kirsten Wild | Rochelle Gilmore | Ina-Yoko Teutenberg |
| 2010 | Trixi Worrack | Hanka Kupfernagel | Luise Keller |

## Enllaços externs

* Pàgina oficial
* Palmarès masculí a sitiodeciclismo
* Palmarès femení a sitiodeciclismo
# Ualabi boscà gris

El ualabi boscà gris (Dorcopsis luctuosa) és una espècie de marsupial de la família dels macropòdids. Viu a Indonèsia i Papua Nova Guinea.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 62. ISBN 0-801-88221-4. (anglès)
* ↑ Leary, T.; Wright, D.; Singadan, R.; Seri, L.; Allison, A.; Aplin, K.; James, R.; Flannery, T.; Dickman, C.; Salas, L. Dorcopsis luctuosa. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Abarema centiflora

Abarema centiflora és una espècie de planta perenne de la família Fabaceae. És un arbre perenne endèmic dels vessants dels Andes a Bolívia. Està amenaçat per pèrdua d'hàbitat.

## Taxonomia

Abarema centiflora va ser descrita Barneby i J.W.Grimes i publicat en Memoirs of The New York Botanical Garden 74(1): 105. 1996.

## Referències

* ↑ «Abarema centiflora». Tropicos.org. Missouri Botanical Garden.
* ↑ Abarema centiflora en The Plant List

## Bibliografia

* Barneby, R.C. & Grimes, J.W. (1996) Mem. N.Y. Bot. Gard. 74 (1) Silk Tree, Guanacaste, Monkey's Earring
# Santiponce

Santiponce és una localitat de la província de Sevilla, Andalusia, Espanya. L'any 2005 tenia 7.558 habitants. La seva extensió superficial és de 9 km² i té una densitat de 839,8 hab/km². Les seves coordenades geogràfiques són 37° 26′ N, 6° 02′ O. Està situada a una altitud de 20 metres i a 7 kilòmetres de la capital de la província, Sevilla.
La població és sobre el lloc de l'antiga colonia romana Italica.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 6.770 | 6.841 | 6.905 | 7.000 | 7.070 | 7.164 | 7.278 | 7.428 | 7.558 | 7.742 |
# Saint-Étienne-en-Coglès

Saint-Étienne-en-Coglès (en bretó, Sant-Stefan-Gougleiz) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.597 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.448 | 1.430 | 1.339 | 1.422 | 1.461 | 1.430 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | André Coquelin | |
# Torrecilla de los Ángeles

Torrecilla de los Ángeles és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 757 | 768 | 745 | 723 | 720 | 708 |
# Vyšný Klátov

Vyšný Klátov és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1332.
# Ulric Manfred II

Ulric Manfred II (o Olderic Manfred II) fou marquès de Torí i Susa. Era el fill d'Ulric Manfred I i de Prangarda de Canossa. Va heretar una marca de Torí molt extensa, l'amplitud de la qual es devia a Arduí Glaber.

## Biografia

Esdevingut marquès a l'inici del segle Segle XI, Olderic Manfred II va saver consolidar el poder dels arduins sobre la marca, ficant el nas en la lluita entre Arduí d'Ivrea i l'Imperi, sent capaç d'ocupar, vers el 1015 grans territoris que abans pertanyeren a la poderosa marca d'Ivrea.
Els seus dominis van esdevenir molt vastos: al voltant de 1021 i 1031 en el fets anotats pel monjo Sigifriedo, es poden llegir les terres propietat del marquès Ultic Manfred II: Torí, Ivrea, Albenga, Ventimiglia, Auriate, Tortona i Vercelli. Per evitar els enfrontaments que Arduí d'Ivrea tenia amb l'Imperi, no es va preocupar tant d'estendre el domini propi per les armes sinó més aviat a una millor gestió de la terra en el seu poder per augmentar el control i el poder.
La seu de la marca es va situar a Torí, encara que llavors era una ciutat petita, per la seva ubicació estratègica en el centre dels seus dominis. No obstant això, Ulric Manfred sovint no residia a la ciutat, però hi anava amb regularitat per millorar la gestió dels seus dominis. La seva filla, Adelaida de Susa va abandonar Torí per residir a Susa, debilitant les possessions paternes.
Entre els seus mèrits està la restauració de l'antiga església de Santa Maria Maggiore de Susa i el monestir de Novalesa, el fortificar les viles de Exilles i Bardonecchia, i haver fundat un monestir important a Susa, que en els següents anys va arribar a una potència notable.

## Matrimoni i descendència

De la seva dona Berta d'Este va tenir quatre fills:
* Adelaida de Susa, que més tard es va casar successivament amb Herman IV de Suàbia, Enric de Montferrat i Odó I de Savoia
* Immilla de Susa
* Berta de Susa
* Irmgarda de Susa, que es va casar amb Otó de Schweinfurt i després amb Egbert de Meissen

## Notes

* ↑ genealogia

## Vegeu també

* Marca de Torí
# Sela Ward

Sela Ann Ward (Meridian, 11 de juliol de 1956) és una actriu estatunidenca. Estudià a la Universitat d'Alabama on va participar en el Crimson Tide football cheerleaders, d'on era reina en els partits locals i on començà a sortir amb la futura estrella de la National Football League Bob Baumhower que jugà durant anys als Miami Dolphins. És casada amb Howard Sherman amb qui té tres fills. El personatge pel que es va fer conèixer és la de Teddy a la sèrie Sisters (1991-1996) pel qual va guanyar un premi Emmy, premi que repetí amb el paper de la mare soltera Lily a Once and Again (1999-2002). També ha aparegut a la sèrie Frasier com la supermodel/zoòloga Kelly Easterbrook. El 2005, poc després de treballar amb Dennis Quaid i Austin Nichols a El dia de demà, començà a interpretar el paper de Stacy Warner, ex-dona del Dr. Gregory House i responsable legal de la seva coixesa, a la sèrie televisiva House, MD.

## Filmografia

* Rustlers' Rhapsody (1985)
* Res en comú (Nothing in Common) (1986)
* Hello Again (1987)
* Sisters (1991)
* El fugitiu (1993)
* My Fellow Americans (1996)
* 54 (1998)
* Once and Again (1999)
* Runaway Bride (1999)
* House, MD (2004)
* El dia de demà (2004)
* Dirty Dancing: Havana Nights (2004)

## Premis

* Emmy a la millor actriu per Sisters, 1994.
* CableACE a la millor actriu per Almost Golden: The Jessica Savitch Story, 1995.
* Emmy a la millor actriu per Once and Again, 2000.
* Globus d'Or a la millor actriu de sèrie dramàtica per Once and Again, 2001.

## Enllaços externs

* Web de fans